
Comisia pentru buget,

finanţe şi bănci

Bucureşti,        04.06.2003 

Nr. 286

AVIZ

asupra proiectului de Lege pentru modificarea şi completarea Legii nr.64/1995 privind procedura reorganizării judiciare şi a falimentului şi a altor acte normative cu incidenţă asupra acestei proceduri

Cu adresa nr. 322 din 22 mai 2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru modificarea şi completarea Legii nr.64/1995 privind procedura reorganizării judiciare şi a falimentului şi a altor acte normative cu incidenţă asupra acestei proceduri.

In urma examinării, în şedinţa din data de 04.06.2003, Comisia, cu unanimitate de voturi, a hotărât să propună comisiilor avizate în fond ca în cuprinsul articolului 1 alineatele (1) şi (2) cuvântul “insolvenţă” să fie înlocuit cu sintagma “încetarea de plată”. Aceasta este necesară pentru o definire mai clară.

Astfel, la alineatul (2) textul să se redacteze astfel:

“(2) Prin încetarea de plăţi se înţelege acea stare a patrimoniului debitorului, caracterizată prin incapacitatea vădită de achitare a datoriilor exigibile.”

